钦定古今图书集成/明伦汇编/氏族典/第416卷 > 《廖用贤尚友录》 > 庾敬休
## 钦定古今图书集成/明伦汇编/氏族典/第416卷 > 《廖用贤尚友录》 > 庾敬休

按《唐书庾敬休传》，“敬休字顺之，邓州新野人。祖光烈，
与弟光先不受安禄山伪官，遁去。光烈终大理少卿，
光先吏部侍郎。父何，当朱泚反，又与弟倬逃山谷，不
臣贼。官兵部郎中。敬休擢进士第，又中宏辞，辟宣州
幕府。入拜右补阙、起居舍人，召为翰林学士。文宗将
立鲁王为太子，慎选师傅，敬休以户部侍郎兼鲁王”
傅，再为尚书右丞，卒。敬休夷澹，多容可，不饮酒食肉，
不尔声色。弟简休，亦至工部侍郎。